armvectores/hy_wikipedia_2023 huggingface dataset:
Ռուբեն Ազիզյան

Ռուբեն Իլյիչի Ազիզյան (հունիսի 3, 1961(1961-06-03), Երևան, Հայկական ԽՍՀ, ԽՍՀՄ), ռուսաստանցի հայազգի բժիշկ, ուռուցքաբան, պլաստիկ վիրաբույժ, բժշկական գիտությունների դոկտոր, պրոֆեսոր, Հայաստանի գիտությունների ազգային ակադեմիայի արտասահմանյան անդամ, Ռուսաստանի բժշկա-տեխնիկական ակադեմիայի ակադեմիկոս։


== Կենսագրություն ==
Ռուբեն Ազիզյանը ծնվել է 1961 թվականին Երևան քաղաքում։ Նրա ծնողները եղել են բժիշկներ․ հայրը՝ Երևանի պետական բժշկական ինստիտուտի քիթ-կոկորդ-ականջ մանկական հիվանդությունների ամբիոնի վարիչը, Հայաստանի առողջապահության նախարարության մանկական գլխավոր օտոլարինգոլոգ, մայրը՝ Երևանի պետական համալսարնի բջջաբանության և գենետիկայի ամբիոնի դոցենտ։ 
Ռուբեն Ազիզյանը միջնակարգ կրթությունը ստացել է Երևանի Անտոն Չեխովի անվան թիվ 55 դպրոցում, որից հետո ընդունվել է Երևանի պետական բժշկական ինստիտուտի բուժական ֆակուլտետն ու այն ավարտել է 1984 թվականին։ Նույն թվականին քիթ-կոկորդ-ականջ ուռուցքաբան մասնագիտությամբ ընդունվել է ՀԽՍՀ առողջապահության նախարարության գիտահետազոտական ճառագայթաբանության և ուռուցքաբանության բազայի հիման վրա ստեղծված ինստիտուտի կլինիկական օրդինատուրա և գործուղվել սովորելու ԽՍՀՄ առոջապահության նախարարության բժիշկների կատարելագործման քիթ-կոկորդ-ականջ հիվանդությունների կլինիկայի կենտրոնական ինստիտուտի օրդինատուրայում, որտեղ էլ 1989 թվականին պաշտպանել է իր գիտական ատենախոսությունը՝ «Доброкачественные опухоли и опухолеподобные новообразования уха» թեմայով։ Հետագայում վերադարձել է Հայաստան և աշխատանքի անցել Հայաստանի առողջապահության նախարարության գիտահետազոտական ճառագայթաբանության և ուռուցքաբանության ինստիտուտում։ 
Գիտահետազոտական աշխատանքները շարունակելու նպատակով Ռուբեն Ազիզյանը 1994 թվականին ընդունվել է Նիկոլայ Բլոխինի անվան Ռուսաստանի բժշկական գիտությունների ակադեմիայի ուռուցքաբանության գիտական կենտրոնի դոկտորանտուրան։ 1997 թվականին նա պաշտպանել է իր դոկտորական ատենախոսությունը, որից հետո աշխատանքի անցել Ռուսաստանի բժշկական գիտությունների ակադեմիայի համակարգի Նիկոլայ Բլոխինի անվան ուռուցքաբանության գիտական կենտրոնում՝ նախ որպես բժիշկ-վիրաբույժ, այնուհետև ավագ գիտաշխատող (1998 թ.) և առաջատար գիտաշխատող (1999-2015 թթ.)։ Հետագայում Ռուբեն Ազիզյանը նշանակվել է Բլոխինի անվան Ռուսաստանի բժշկական գիտությունների ակադեմիայի գանգ-ծնոտ-դեմք վիրաբուժական բաժանմունքի ղեկավար։
2000-2007 թվականներին դասավանդել է Մոսկվայի պետական բժշկաատամնաբուժական համալսարանում, 2007 թվականին ստացել է պրոֆեսորի կոչում։ 
Գիտական աշխատանքների, դասագրքերի, մենագրության հեղինակ և համահեղինակ է։


== Ծանոթագրություններ ==


== Արտաքին հղումներ ==
Азизян, Рубен Ильич
Կիզիլ-Օկտյաբր (գյուղ, Բուրաևսկի շրջան)

Կիզիլ-Օկտյաբր (ռուս.՝ Кызыл-Октябрь, բաշկիրերեն՝ Ҡыҙыл Октябрь), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ենիքյոյ (Խնուսի գավառ, Խնուսից արևելք)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 17 կմ արևելք, գեղատեսիլ բլրի վրա։


== Բնակչություն ==
1915 թվականին ուներ 50 տուն հայ և մի քանի տուն քուրդ բնակիչ


== Տնտեսություն ==
Բնակչության հիմնական զբաղմունքը խաշնարածությունն ու հացահատիկների մշակությունն էր։
Գյուղն ուներ ձիթհանք, ջրաղաց և 3 կրպակ։


== Պատմամշակութային կառույցներ ==
Ենիքյոյն ուներ քարակերտ եկեղեցի։ Գյուղի մոտ էր գտնվում Թում-մանուկ վանքը։ Վանքի մոտ պեղումներով հայտնաբերել էին ավերակներ, որը ոմանց կարծիքով վանքի, իսկ մյուսների կարծիքով բերդի մնացորդներ էին։ Հայտնաբերվել էր նաև պաշտպանական պարսպի առանձին հատվածներ։ Պեղումները կիսատ է մնացել թուրքական կառավարության հրամանով։


== Կրթություն ==
Գյուղում գործում էր Դիմաքսյան վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խոլոդնի Կլյուչ (գյուղ, Ալնաշսկի շրջան)

Անվան այլ կիրառումների համար տե՛ս՝ Խոլոդնիյ ԿլյուչԽոլոդնի Կլյուչ (ռուս.՝ Холодный Ключ), գյուղ Ռուսաստանի, Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելու

Բելու, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կախիբտլյար

Կախիբտլյար (ռուս.՝ Кахибтляр), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի աջ ափին՝ 79 կմ հեռավորության վրա։ Գետի երկարությունը 16 կմ է,ավազանի տարածքը 31 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000988
Հիդրոլոգիական ուսումնասիրությունների կոդը - 109300098
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չինտե Տեզինո

Չինտե Տեզինո (իտալերեն՝ Cinte Tesino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 380 մարդ (2008), բնակչության խտություն՝ 15 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 38050։ Հեռախոսային կոդ՝ 0461։
Սուրբ Լոուրենսը հարգվում է որպես կոմունայի հովանավոր։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 594143


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Քեյ Քավուս Ալ Մաալի Օնսոր

Քեյ Քավուս Ալ Մաալի Օնսոր (1021 - 1098), պարսիկ գրող։ Խոշոր ֆեոդալ։ Ֆարսի լեզվով առաջին հայտնի արձակ ստեղծագործության՝ («Ղաբուս–Նամե») բարոյախրատական ժողովածուի հեղինակը։ Գիրքը (44 գլուխ) սովորեցնում է, թե մարդ ինչպես պետք է իրեն պահի կյանքի այլևայլ պարագաներում։ Օնսորը Ալ Մաալի բարոյախոսությունը, ըստ էության, հարմարվողականության բնույթ է կրում։ «Ղա–բուս-Նամե»-ն, որ գրված է կենդանի ու պատկերավոր լեզվով, պարսկիկ ու տաջիկ դասական գեղարվեստական արձակի նշանավոր հուշարձաններից է։


== Ծանոթագրություններ ==
(6672) Կորոտ

(6672) Կորոտ (անգլ.՝ Corot), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,412125 ա. մ., առավելագույնը մոտենում է 1,8951 ա. մ. հեռավորության վրա և հեռանում 2,9292 ա. մ.։ Արեգակի շուրջ մեկ ամբողջական պտույտ է կատարում 1368,35 երկրային օրվա ընթացքում, իր ուղեծրով շարժվելով միջինում 0,26309 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6672) Կորոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պակիստանի դրամահատարան

Պակիստանի դրամահատարան, մետաղադրամների մամլիչ, որը տեղակայված է Շալիմար Թաունում, Լահոր, Պակիստան։ Այն Պակիստանում գտնվող ամենահին դրամահատարանն է։ Դրամահատարանը կառավարվում է Պակիստանի պետական բանկի կողմից։
Դրամահատարանը սկսել է գործել 1942 թվականից։ Մետաղադրամների 1, 2, 5 և 10 ռուփի անվանական արժեքներով արժույթները ներկայումս արտադրվում են Պակիստանի դրամահատարանում։
Պակիստանի դրամահատարանն ունի բնակելի թաղամասեր, խանութներ և հանգստի զբոսայգիներ, որոնք գտնվում են շրջակայքում։ Այն գտնվում է Mapco Corp-ի դիմաց՝ Մեծ մայրուղու ճանապարհին։ Պակիստանի դրամահատարանը պետության համար արտադրում է ոչ միայն մետաղադրամներ կամ արժույթներ, այլև մեդալներ և պարգևներ՝ Ռազմական զինված ուժերի համար, փոստային կնիքներ և նամականիշեր։
2010 թվականին Պակիստանի կառավարությունը սկսեց դրամահատարանի արդիականացման և բարելավման  ծրագրերը։ Ծրագրերը ներառում են արտադրողականության, որակի և արտադրանքի արդյունավետության բարձրացման նպատակով հնացած մեքենաների փոխարինումը նորերով։ Ծրագրերը ներառում են նաև դրամահատարանի աշխատակիցների որակավորման ու փորձաքննության բարձրացումը։


== Ծանոթագրություններ ==
Քվեբեկի հայագիտական ուսմանց միություն

Քվեբեկի հայագիտական ուսմանց միություն, հիմնվել է 1982 թվականին։ Հաստատել է հայոց լեզվի, գրականության և պատմության դասընթացներ Քվեբեկի նահանգի համալսարաններում և քոլեջներում, մասնավորապես Կոնկորդիա համալսարանում դասավանդվում է հայոց լեզու։ 1983 թվականին հրատարակել է «Լրատու» պարբերաթերթը։
Բերտա Դորֆ

Բերտա Օլգա Վիլհելմին Հերլիխ Դորֆ (ծննդյան անունը՝ Գրին, դան․՝ Bertha Olga Vilhelmine Herlich Dorph, հունիսի 4, 1875(1875-06-04), Կոպենհագեն, Դանիա - փետրվարի 25, 1960(1960-02-25), Հիլլերոդ (քաղաք), Դանիա), դանիացի նկարիչ։


== Կենսագրություն ==
Բերտա Դորֆը ծնվել է 1875 թվականին Կոպենհագենում։ 1893-1897 թվականներին մասնավոր դասեր է առել Հարալդ Սլոթ-Մյոլլերի և Պետեր Իլստեդի մոտ, որից հետո մեկ տարի վերապատրաստվել է Բեռլինում։ Օֆորտի դասեր է առել Բեռլինի Շինկել-ակադեմիայում։ 1899 թվականին առաջին անգամ ցուցադրվել է Den Frie Udstilling-ում։ 1900 թվականին ամուսնացել է նկարիչ Նիլս Վինդինգ Դորֆի հետ (1862-1931 թվականներ), որի ազդեցությունը նկատելի է Բերտա Դորֆի աշխատանքներում։ Դորֆի ծննդաբերության սպասող կնոջ նկարը (Et besøg hos den unge barselskone) համարվում է ընտանիքին և երեխաներին նվիրված վաղ ստեղծագործությունների գլուխգործոց։ Ավելի ուշ նկարել է ծաղիկներ, լանդշաֆտներ, բազմաթիվ դիմանկարներ, հատկապես երեխաների։ 1925 թվականին ստեղծել է ևս մեկ մեծածավալ աշխատանք Julenat (Սուրբ Ծննդյան երեկո), որն այժմ գտնվում է Սվենդբորգի մոտ գտնվող Օլլերուպ եկեղեցում։
Դորֆը նաև աշխատել է որպես դիզայներ, մասնավորապես, զբաղվել է արծաթեղենի և կահույքի դիզայնով։ 1902-1915 թվականներին ամուսնու հետ միասին բացել են արվեստի դպրոց։ 1915 թվականին դարձել է Կանանց գծանկարչության և դիզայնի ակադեմիայի կոմիտեի անդամ (Tegne- og Kunstindustriskolen for Kvinder), 1916 թվականին եղել է «Կին արվեստագետների միության» համահիմնադիրը (Kvindelige Kunstneres Samfund):
Մահացել է Հիլլերյոդում, 1960 թվականի փետրվարի 25-ին։ Թաղված է Սյոլերյոդ գերեզմանատանը։


== Մրցանակներ ==
1907 թվականին Բերտա Դորֆը Et besøg hos den unge barselskone (Այցելություն երիտասարդ մայրացած հիվանդին) կտավի համար պարգևատրվել է Թորվալդսեն մրցանակով։


== Ծանոթագրություններ ==
Բոնի Թայլեր

Բոնի Թայլեր (անգլերեն՝ Bonnie Tyler, հունիսի 8, 1951(1951-06-08), Skewen, Neath Port Talbot County Borough, Ուելս, Միացյալ Թագավորություն), բրիտանացի հայտնի ռոք երգչուհի։ 
Հանդիսատեսին հայտնի է «Lost in France», «More Than a Lover», «It's a Heartache», «Holding Out For A Hero» և մի շարք այլ կատարումներով։
2013 թվականի մայիսին «Believe in Me» երգով ներկայացրել է Մեծ Բրիտանիան Եվրատեսիլ 2013 երգի մրցույթում և զբաղեցրել է 19-րդ հորիզոնականը։


== Սկավառակագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Սուչինդա Կրապրայուն

Սուչինդա Կրապրայուն (թաի.՝ สุจินดา คราประยูร, օգոստոսի 6, 1933(1933-08-06), Nakhon Pathom, Թաիլանդ), Թաիլանդի վարչապետը 1992 թվականի ապրիլի 7-ից 1992 թվականի մայիսի 24-ը։


== Կենսագրություն ==
Սուչինդա Կրապրայուն ծնվել է Յուանգի և Սոմպոնգ Կրապրայունի ընտանիքում, 1933 թվականի օգոստոսի 6-ին, Բանգկոկում։ Ընտանիքն ուներ չինական և մոնական ծագում։ 12 ամիս բժշկություն է ուսումասիրել Չուլալոնգկորնի համալսարանում (Բանգկոկ), որից հետո ընդունվել է Չուլաչոմկլաոյի թագավորական ռազմական ակադեմիան։ Ավարտել է ակադեմիայի 5-րդ դասարանը, որի շրջանավարտներից շատերն արդյունքում միացել են ազգային խաղաղապահ խորհրդին։ Նաև ԱՄՆ-ի բանակի հրամանատարության դասընթացներ է անցել Ֆորդ Սիլի բանակի գլխավոր շտաբի հրետանային խմբում (Օկլահոմա) և Ֆորտ Լիվենվորտում (Կանզաս։
1953 թվականին Սուչինդան վերադառնում է Թայլանդ` Թայլանդի թագավորական բանակի կրտսեր լեյտենանտի կոչմամբ։ Ծառայությունում աստիճանաբար առաջ էր գնում և 1990 թվականի ապրիլի 29-ին նշանակվել է Թայլանդի թագավորական բանակի հրամանատար։ 1991 թվականի հոկտեմբերի 1-ին դարձել է հեծելազորի հրամանատարության շտաբի պետ։
Սուչինդա Կրապրայունն Ազգային խաղաղապահների խորհրդի առաջնորդն էր, որոնք իրականացրել են պետական հեղաշրջում, որի արդյունքում 1991 թվականի փետրվարի 23-ին տապալվել է վարչապետ Չատչայա Չունխավանի կառավարությունը։ Անան Պանյարաչունը պուտչիստաների կողմից նշանակվել է վարչապետ։
1992 թվականի մարտի 22-ի համընդհանուր ընտրություններից հետո 1992 թվականի ապրիլի 7-ին հինգ կուսակցություններ (Ռասադորն, Արդարություն և միություն, Սոցիալական շարժում, Թայլանդի քաղաքացին, Ազգային կուսակցություն) գեներալին նշանակել են վարչապետ։ Այդ որոշումը հանգեցրել է զանգվածային բողոքների, որի հետևանքով մայրաքաղաքում պարետային ժամ է մտցվել և զորքեր են տեղակայվել։ «Սև մայիսի» ժամանակ որոշ տեղեկություններով, երբ զինվորները կրակ են բացել ցուցարարների վրա, մահացել են հարյուրավոր մարդիկ։ Հակամարտության հետագա սրացումից կարողացել են խուսափել միայն Ադուլյադեդ Պումիպոն արքայի միջամտության շնորհիվ։
Սուչինդա Կրապրայունը 1922 թվականի մայիսի 4-ին հրաժարական է տվել։ Միջանկյալ ժամանակահատվածում` մինչև նոր կառավարության ձևավորումը, փոխվարչապետ Միչայ Ռուչուպխանը եղել է վարչապետի ժամանակավոր պաշտոնակատար։ Անան Պանյարաչուն կրկին դառնում է վարչապետ։
Իր հրաժարականից հետո գեներալը նշանակվել է հեռահաղորդակցական հոլդինգների և Telecom Asia հոլդինգային ընկերության նախագահ։


=== Ընտանիք ===
Ամուսնացած է Խունինգ Վանի Կրապրայունի հետ։ Ունեն երկու որդի` Ջերվուտ Կրապրայուն և Ջանեվիտ Կրապրայուն, նաև` 5 թոռներ։


=== Մրցանակներ ===


== Ծանոթագրություններ ==
Ոստան (Արարատի մարզ)

Անվան այլ կիրառումների համար տե՛ս՝ Ոստան (այլ կիրառումներ)Ոստան (նախկին անվանումը` Բեջազլու),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից անմիջապես հյուսիս-արևելք։ Ոստան է վերանվանվել 1945 թ. օգոստոսի 20-ին։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Բաջազլու, Բեգջիղազլու, Բեկջազալու, Բեկջիվազլու անվանումները։ Ոստան է վերանվանվել 1945 թվականին։ Նախկինում մտել է Երևանի նահանգի Երևանի գավառի մեջ։
Գյուղը գտնվում է Արարատյան դաշտում` ծովի մակարդակից 835 մ բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C: Ամառը տևական է` մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Ոստանի մշտական բնակչությունը կազմել է 2739, առկա բնակչությունը` 2621 մարդ։ Բնակիչների նախնիների մի մասը գաղթել է Խոյից և Սալմաստից 1828-1829 թթ.։
Ոստանի բնակչության փոփոխությունը ժամանակի ընթացքում` ստորև.


== Հայտնի բնակիչներ ==
Սեդրակ Միսակի Սեդրակյան - Ճարտարապետության և շինարարության Հայաստանի ազգային համալսարանի պրոռեկտոր, ՀՀ քաղաքացիական ծառայության 2-րդ դասի պետական խորհրդական, վաստակաշատ մանկավարժ և գիտնական։


== Տնտեսություն ==
Գյուղն ունի 796 տնտեսություն, միջնակարգ դպրոց, գրադարան, մանկապարտեզ, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 447 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 200 հա։ Ունի պտղատու և խաղողի այգիներ, համապատասխանաբար կազմելով 12 հա և 20 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Ունի վարելահողեր (53 հա) և խոտհարքեր (22 հա)։ Զբաղվում են կաթնամսատու անասնապահությամբ, թռչնաբուծությամբ։
Համայնքի հիմնախնդիրների մեջ կարևորվում է ոռոգման ջրի հիմնախնդիրը, գյուղամիջյան ճանապարհների վերանորոգումը։
Արդյունաբերական ձեռնարկություններից ունի տեքստիլ գալանտերեայի կոմբինատ և Արտաշատի փորձնական գործիքաշինական գործարան։


== Տես նաև ==
Ոստանի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==


== Հղումներ ==
Արարատի մարզպետարան(չաշխատող հղում)
Ֆրենուա Անդենվիլ

Ֆրենուա Անդենվիլ (ֆր.՝  Fresnoy-Andainville), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 87 մարդ, բնակչության խտությունը` 21.97 մարդ/կմ²: Բնակավայրը զբաղեցնում է 3.96 կմ² տարածք:


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 37 կմ արևմուտք:


== Բնակչություն ==


== Տնտեսություն ==
2010 թվականին ուներ 61 աշխատունակ (15-64 տարեկան)  բնակիչ, որոնցից ակտիվ էին 46-ը, իսկ ոչ ակտիվները` 15: Ակտիվության ցուցանիշը կազմում է 75,4 %: 46 աշխատունակ մարդկանցից աշխատել է 39 անձ (24 տղամարդ և 15 կին): Գործազուրկ են եղել 7 անձ (4 տղամարդ և 3 կին): 15 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անտառուտ (այլ կիրառումներ)

Անտառուտ կարող է ունենալ հետևյալ կիրառումները.
Տեղանուններ

Անտառուտ - գյուղ Հայաստանի Արագածոտնի մարզի Աշտարակ տարածաշրջանի Անտառուտ համայնքում
Անտառուտ - լեռնագագաթ Տավուշի մարզում։
Օլխովատկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՕլխովատկաՕլխովատկա (ուկրաիներեն՝ Вільхуватка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Օլխովատկա գյուղում բնակվում էր 603 մարդ։ Բնակավայրը զբաղեցնում է 1109 կմ² տարածք։ Բնակչության խտությունը կազմում էր 543,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (293401-293500)

Աստերոիդների ցանկ (293301-293400)  • Աստերոիդների ցանկ  • Աստերոիդների ցանկ (293501-293600)
 Աստերոիդների ցանկ (293301-293400)  • Աստերոիդների ցանկ  • Աստերոիդների ցանկ (293501-293600)
Արխենսոլա

Արխենսոլա (իսպ.՝ Argensola), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Անոյա շրջանում։ Բնակչությունը կազմում է 245 մարդ (2010 թվականի մարդահամարի տվյալների համաձայն), իսկ տարածքը կազմում է 47,1 կմ²։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2007-02-02 at the Wayback Machine. (իսպ.)
Ayuntamiento de Argensola Archived 2007-02-02 at the Wayback Machine. (իսպ.)
Información de la Generalitat de Cataluña Archived 2007-03-10 at the Wayback Machine. (կատ.)
Información del Instituto de Estadística de Cataluña (կատ.)
Información de la diputación de Barcelona (իսպ.)
Մերձմոսկովյան ածխային ավազան

Մերձմոսկովյան ածխային ավազան (ռուս.՝ Подмосковный угольный бассейн), գորշ ածխի ավազան Ռուսաստանի Դաշնությունում։ Զբաղեցնում է Սանկտ Պետերբուրգի, Նովգորոդի, Կալինինոյի, Սմոլենսկի, Մոսկվայի, Կալուգայի, Տուլայի և Ռյազանի մարզերի տարածքի մի մասը։ Հանույթը հիմնականում կենտրոնացված է Տուլայի մարզում։ Ածխաբեր նստվածքների մակերեսը (մինչև 200 մ խորությունը) հասնում է մոտ 120 հզ․ Կմ2, աղեղնաձև գոտու լայնությունը՝ 80-100 Կմ։ Ածուխների ընդհանուր պաշարը՝ 11, 8 միլիարդ տ, որից հետախուզված է 5, 3 միլիարդ տ։ Հանքավայրերը հայտնաբերված են 1772 թվականին, սիստեմատիկ հանույթը սկսվել է 1855 թվականին։ Մերձմոսկովյան ածխային ավազանը գտնվում է Արևելա-Եվրոպական պլատֆորմի Մոսկովյան սինեկլիզի հարավային և արևմտյան մասերում։ Ստորին կարբոնի հասակի ածխաբեր ավազա-կավային հաստվածքն ունի մոտ 50 մ հզորություն։ Այն պարունակում է ածուխների մինչև 14 շերտ, որոնցից շահագործվում է սովորաբար մեկը, սակավ՝ երկուսը՝ 1, 5-3 մ հզորությամբ։ Ածուխները գորշ են, մեծ մասամբ հումուսային, բարձր մոխրայնությամբ և ծծմբի զգալի պարունակությամբ։ Այրվող զանգվածի ջերմությունը 28, 2 Մջ/կգ (6750 կկալ/կգ) է։ Հանքավայրերը շահագործվում են գլխավորապես ստորգետնյա եղանակով (ածուխների տարեկան արդյունահանման մոտ 90%)։ 
Ածուխներն օգտագործվում են Ռուսաստանի եվրոպական մասի կենտրոնական մարզերի խոշոր ՊՇԷԿ-ներում և ՋԷԿ-երում, ցեմենտի, քիմիական, մեքենաշինական արդյունաբերության մեջ և կենցաղային կարիքների համար։ Բացի ածխից, Մերձմոսկովյան ածխային ավազանում արդյունահանվում են քարաղ, գիպս, հրակայուն կավեր, բոքսիտներ, երկաթի հանքաքար, ֆոսֆորիտներ, շինարարական ավազ։
Դմիտրի Գիրս

Դմիտրի Կոնստանստինովիչ Գիրս (ռուս.՝ Дмитрий Константинович Гирс, 1836, Տագանրոգ, Դոնի զորքի մարզ, Ռուսական կայսրություն - դեկտեմբերի 2 (14), 1886, Սանկտ Պետերբուրգ, Ռուսական կայսրություն), ռուս գրող և լրագրող։


== Կենսագրություն ==
Դմիտրի Գիրսը ծնվել է 1837 թվականի հուլիսի 24-ին Տագանրոգ քաղաքում, որտեղ նրա հայրը՝ Գիրսերի ցեղից սերող Կոնստանտին Կառլովիչ Գիրսը, զբաղեցնում էր կարանտինի պետի պաշտոնը։ Սովորել է կադետային կորպուսում և ճարտարագիտական ուսումնարանում։
1855-1864 թվականներին Դմիտրի Գիրսը ծառայել է որպես սակրավոր։ 1868 թվականին նա ստիպված էր մեկնել Պետերբուրգից՝ Պիսարևի թաղման արարողության ժամանակ ունեցած ելույթի պատճառով։
Գրել սկսել է «Կոնստանտինով» կեղծանվամբ 1862 թվականին «Ռուսսկի վեստնիկ» ամսագրում։ «Օտեչեստվեննիե զապիսկի» ամսագրի 1868 թվականի 3-րդ և 4-րդ համարներում Գիրսը հրապարակել է «Հին և նոր Ռուսաստան» վեպի սկիզբը, որն ուժեղ տպավորություն է թողել և մեծ հույսեր արթնացրել։ Սակայն այս հույսերը չեն իրականացել։ Գիրսի մնացած ստեղծագործությունները («Անդունդի եզրին»՝ «Դելո», 1870 թվական), «Կալիֆորնիական հանքարան»՝ «Օտեչեստվեննիե զապիսկի», 1872 թվական, «Նոտարական գրագրի օրագիրը»՝ նույն տեղում, 1883 թվական, «Երկամուսին Ավդոտյան»՝  1884 թվական, «Ռուսսկայա միսլ» և այլն) ունեն միջակից ցածր մակարդակ։
1876 թվականին Գիրսը «Սանկտ-Պետերբուրգսկիե վեդոմոստիի» Սերբիայի թղթակիցն էր, իսկ 1877 թվականին Վ. Ֆ. Կորշի «Սևեռնի վեստնիկի» թղթակիցը ռազմաճակատում։ 1878-1880 թվականներին Գիրսը հրատարակում էր «Ռուսսկայա պրավդա» թերթը (որտեղ գրում էր ֆելիետոններ Դոբրո-Գլագոլ կեղծանունով), որը մեծ հաջողություն չունեցավ, բայց իր պատվավոր տեղն ունեցավ պարբերական մամուլում։ Թերթը ենթարկվել է բազմաթիվ վարչական տույժերի և կասեցումների։ Առանձին հրատարակվել են «Զինվորականի գրառումները» և «Կալիֆոռնիական հանքարանը» (Սանկտ Պետերբուրգ, 1872)։
Դմիտրի Կոնստանտինովիչ Գիրսը մահացել է 1886 թվականի դեկտեմբերի 2-ին Սանկտ Պետերբուրգ քաղաքում։


== Ծանոթագրություններ ==


== Աղբյուրներ ==
Венгеров С. А. (1890–1907)։ «Гирс, Дмитрий Константинович»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Գրականություն ==
О. Давыдова. Гирс, Дмитрий Константинович // Русский биографический словарь : в 25 томах. — СПб.—М., 1896—1918.
Դավիթ Թարգամաձե

Դավիթ Թարգամաձե (վրաց.՝ დავით თარგამაძე, օգոստոսի 22, 1989(1989-08-22), Թբիլիսի, Վրացական ԽՍՀ, ԽՍՀՄ), վրացի պրոֆեսիոնալ ֆուտբոլիստ, կիսապաշտպան։


== Կարիերա ==


=== Ակումբային ===
2008-2010 թվականներին հանդես է եկել գերմանական «Ֆրայբուրգ» ակումբի կազմում։ 2010-2011 թվականներին հանդես է եկել ուկրաինական «Ալեքսանդրիա» ակումբի կազմում։ 2012 թվականից մինչև հիմա հանդես է գալիս ուկրաինական «Դոնեցկի Շախտյորի» կազմում։ Այդ ընթացքում վարձավճարով հանդես է եկել «Իլիչյովեց» (2012-2014) և «Ալեքսանդրիա» (2015-2016) ակումբներում։


=== Ազգային հավաքական ===
2011 թվականից հանդես է գալիս Վրաստանի ազգային հավաքականի կազմում։


== Ծանոթագրություններ ==


== Արտաքին հղումներ ==
Պրոֆիլը legioner.kulichki.com-ում (ռուս.)
Պրոֆիլը transfermarkt.com կայքում(անգլ.)
Գեչելի (Մարզվանի գավառ)

Անվան այլ կիրառումների համար տե՛ս՝ Գեչելի (այլ կիրառումներ)Գեչելի, գյուղ պատմական Փոքր Հայքում, իսկ ապա գյուղ Արևմտյան Հայաստանում, Սեբաստիայի վիլայեթի Մարզվանի գավառակում։ Գտնվում էր Լաթիկ գյուղի մոտ։


== Բնակչություն ==
XIX դարի կեսերին Յարմջա գյուղի հետ միասին ուներ 59 հայ և 100 հույն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տերբաս

Տերբաս (ֆր. Terrebasse, օքս. Tèrrabaisha), կոմունա Ֆրանսիայում, գտնվում է Միջին Պիրենեյան մարզում։ Դեպարտամենտ՝ Վերին Գարոն։ Այն Օրիյակի մի մասն է։ Մտնում է Սեն Գոդենս շրջանի մեջ։
Համայնքի INSEE կոդը 31552-ն է։


== Աշխարհագրություն ==
Համայնքը գտնվում է Փարիզից մոտ 640 կմ դեպի հարավ, Թուլուզից՝ 60 կմ հարավ-արևմուտք։
Համայնքով հոսում է Լուժ գետը։


== Կլիմա ==
Կլիման չափավոր ծովային է։ Ձմեռը մեղմ է և ձյունառատ, գարունը բնորոշվում է հորդառատ անձրևներով և ամպրոպներով, ամառը չոր է և տաք, աշունը՝ արևոտ։
Տիրապետում են հարավարևելյան և հյուսիսարևմտյան հզոր քամիները։


== Բնակչություն ==
Համայնքի բնակչությունը 2015 թվականին կազմել է 140 մարդ։


== Ադմինիստրացիա ==


== Տնտեսություն ==
2010 թվականին 92 աշխատունակ մարդկանցից (15-64 տարեկան) 66-ը եղել են տնտեսապես ակտիվ, 26-ը տնտեսապես ոչ ակտիվ (71.7%-ը, 1999 թվականին` 71.2%): 66 ակտիվ բնակիչներից 63-ը (36 տղամարդ և 27 կին) աշխատել են, 3-ը եղել են գործազուրկ (1 տղամարդ և 2 կին)։ 26 ոչ ակտիվ բնակիչներից 8-ն աշակերտներ կամ ուսանողներ էին, 10-ը՝ թոշակառուներ, 8-ը` տնտեսապես ակտիվ չէին այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
«Тербас» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտը։ Վերցված է 2014-10-06 
«Тербас» (ֆրանսերեն)։ www.linternaute.com։ Վերցված է 2014-10-06 
«Тербас» (ֆրանսերեն)։ cassini.ehess.fr։ Վերցված է 2014-10-06
Թարթան

Թարթան, նախշ, որն առաջանում է նախապես տարբեր գույներ ներկած թելերի սարժե միահյուսումից։ Արդյունքում ուղղահայաց և հորիզոնական գծերով առաջանում են քառակուսի նախշեր, նաև քառակուսի տարածքներ, որոնք լցված են անկյունագծերով։ Թարթանը, կախված նախշից, կարող է խորհրդանշել Շոտլանդիայի տարբեր շրջաններ, կլաններ կամ կազմակերպություններ։ Առանձնապես հայտնի են թարթանով շոտլանդական քիլթերը։


== Թարթանի գույները ==
Թարթանն արժեքավորվում է ելնելով գույներից և թելերի քանակից։ 


== Գրանցում ==
Թարթանի համաշխարհային Scottish Tartans World Register գրանցման մատյանում նկարագրված են կտորի ավելի քան 3300 նկար, նոր տեսակները այլևս չեն գրանցվում։ Մեկ այլ՝ Scottish Register of Tartans մատյանում 2010 թվականի դրությամբ ավելի քան 6000 թարթանի տեսակ էր գրանցված և նորերի գրանցումը շարունակվում է։


== Ծանոթագրություններ ==


== Արտաքին հղումներ ==
The Scottish Register of Tartans(անգլ.)
Scottish Tartans World Register (անգլ.)
Попасть в клетку (ռուս.)
Holy (երգ, Ջասթին Բիբեր)

«Holy», կանադացի երգիչ Ջասթին Բիբերի և ամերիկացի ռեփեր Chance The Rapper-ի երգը, որը թողարկվել է 2020 թվականի սեպտեմբերի 18-ին։ Սա առաջին նոր ձայանագրությունն է «Changes» ալբոմից հետո և Բիբերի համար նոր քրիստոնեական հոգևոր երաժշտության ոլորտում։


== Պատմություն ==
Բիբերը և ամերիկացի կատարող Chance The Rapper-ն առաջին անգամ միասին աշխատել են 2013 թվականին, երբ Չիկագոյից ռեփերը գրեց կանադացի փոփ աստղի «Confident» սինգլի բառերը։ Ավելի ուշ՝ 2016 թվականին, Բիբերը հայտնվեց իր գործընկերոջ «Juke Jam» թրեքում։ Զույգը միավորել է ուժերը ռեփեր DJ Khaled-ի երկու՝ «I’m the One» և «No Brainer», հիթերի ստեղծման համար։
2020 թվականի սեպտեմբերի 15-ին Բիբերն առաջին անգամ հայտարարել է սեպտեմբերի 18-ին նոր սինգլի թողարկման մասին, որը պետք է ուղեկցվեր ռեժիսոր Քոլին Թիլի բեմադրությամբ կարճ ֆիլմով (հայտնի է իբրև «Wap» երգի տեսահոլովակի ստեղծող, երգն այդ օրերին գտնվում էր ամերիկյան հիթ-շքերթների առաջին տեղում)։


== Երաժշտություն և բառեր ==
«Holy» երգում համակցված են գոսպելի, հոգևոր քրիստոնեական երաժշտության և R&B տարրերը՝ Բիբերին բնորոշ հավասար վոկալով, ներդաշնակությամբ և ոգևորիչ ռիթմով։ Երգիչները երգում են այս բառերը՝ «Ես գիտեմ, որ չեմ թողնի քեզ, ինչպես նաև գիտեմ, որ նա չի թողնի մեզ», «Ես գիտեմ, որ մենք հավատում ենք Աստծուն, և ես գիտեմ, որ Աստված հավատում է մեզ», «Երբ դու բռնում ես ինձ, բռնիր ինձ, բռնիր ինձ»։


== Արձագանքներ ==
Ջոն Կարամանիկան «New York Times» թերթից գրում է, որ լուրջ, զուսպ «Holy»-ն այդքան էլ չի նշանակում Ջասթին Բիբերի գալուստը որպես քրիստոնեական էստրադայի աստղ․ նա ավելի շատ զբաղվում է կրոնական R&B-ով՝ միահյուսելով նվիրվածության և հավատի թեմաները ռոմանտիկ պարտավորություններին։ Օրինակ՝ «Ես չեմ հավատում նիրվանային, բայց այն, թե ինչպես ենք մենք սիրում գիշերը, ինձ կյանք տվեց»։ Ըստ դիտորդների՝ «Դա ավելի շուտ նշանակում է Բիբերի շարունակվող ճանապարհորդությունը պատանեկան բուռն տարիներից, ինչպես նաև աճող հոգևորություն աշխարհիկ տարածքներում»։


== Առևտրային հաջողություններ ==
ԱՄՆ-ում երգն առաջնելութել է «Billboard Hot 100»-ի երրորդ հորիզոնականում՝ Բիբերի համար դառնալով 20-րդը top-10 լավագույն տասնյակում (նա առաջին անգամ այնտեղ հայտնվել է 2010-ին), իսկ ինքը՝ երգիչը, նման նվաճումով հայտնվել է 20 երաժիշտների ցանկում։


== Երաժշտական տեսանյութ ==
ՔԿոլին Թիլի ստեղծած նոր երաժշտական տեսանյութում երգչուհի և դերասանուհի Ռայան Դեստինին խաղում է Բիբերի ընկերուհու դերը, իսկ զինվորի դերում հանդես է գալիս դերասան Վիլմեր Վալդերաման։ Տեսահոլովակում Բիբերը մարմնավորում է աշխատավորի, որի աշխատանքը համաճարակի ժամանակ դադարեցվել է «ներկայիս գլոբալ իրավիճակի պատճառով», սակայն սերը և հոգևորությունը սատարում են նրան։ Ընկերուհու հետ, որը ևս կորցրել էր աշխատանքը (աղջիկը օգնում էր մահամերձ հիվանդներին հյուրատանը), նրանք ամայի ճանապարհով գնում են անհայտ ուղղությամբ։ Տեսահոլովակն ավարտվում է մի մեքենայի հայտնվելով, որի ղեկին Վիլմեր Վալդերրաման էր՝ զինվոր, որը կարծես կռվից (կամ ծառայությունից) տուն էր վերադառնում։ Նա առաջարկում է Բիբերին ընկերուհու հետ գնալ իր տուն, որտեղ նրան դիմավորում են սպասող կինն ու երեխաները։


== Հիթ-շքերթներ ==


== Հավաստագրումներ ==


== Թողարման պատմություն ==


== Ծանոթագրություններ ==


== Արտաքին հղումներ ==
«Holy» ՅուԹյուբում
Արբեհան

Արբեհան, գյուղ Արևմտյան Հայաստանում, Էրզրումի վիլայեթում, Երզնկայի գավառում, համանուն գետի հովտում։


== Պատմություն ==
Արբեհանը ավերվել է 1915 թվականի Մեծ եղեռնի ժամանակ։


== Բնակչություն ==
XIX դարի վերջին ուներ մոտ 50 տուն հայ բնակիչ։


== Տնտեսություն ==
Զբաղվում էին երկրագործությամբ, այգեգործությամբ, անասնապահությամբ, բամբակի մշակությամբ։ Գյուղը տեղական ճանապարհով կապված էր Երզնկա քաղաքի հետ։


== Պատմամշակութային կառույցներ ==
Ուներ եկեղեցի։ Շրջակայքում կային հայկական հին գերեզմանոցի և բնակավայրի մնացորդներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հյու Դենսի

Հյու Դենսի (հունիսի 19, 1975(1975-06-19), Սթոք-օն-Թրենտ, Սթոք-օն-Թրենթ, Սթեֆորդշիր, Անգլիա, Միացյալ Թագավորություն), անգլիացի դերասան և մոդել։ Ապրում ու ստեղծագործում է Ամերիկայի Միացյալ Նահանգներում։ Առավել հայտնի է «Հանիբալ» հեռուստասերիալում իր մարմնավորած Ուիլ Գրեմի կերպարով։
Դենսին դերասանական կարիերան սկսել է 1998 թվականին։ 2009 թվականին ամուսնացել է դերասանուհի Քլեր Դեյնսի հետ. ունեն երկու որդի։ Ապրում են Նյու Յորքի մետրոպոլիսային տարածքում՝ Մանհեթենին մերձակա Վեսթ Վիլիջում։


=== Մրցանակներ ===
«Հաննիբալ» հեռուստասերիալում իր տպավորիչ դերակատարման համար Հյու Դենսին ստացել է մի շարք մրցանակներ, այդ թվում՝

2013 : Gold Derby Awards («Տղամարդու դերի լավագույն կատարում» անվանակարգում)
2015 : Saturn Award («Հեռուստատեսային լավագույն դերասան» անվանակարգում)
2016 : EWwy Awards («Դրամատիկ սերիալի լավագույն դերասան» անվանակարգում)Դերասանական այդ նույն աշխատանքի համար նա առաջադրվել է ևս յոթ մրցանակի։


== Ծանոթագրություններ ==


== Արտաքին հղումներ ==
Հյու Դենսի Internet Movie Database կայքում
Hugh Dancy.net (բաժանորդների կայքէջ)
(9967) Ավանոյումի

(9967) Ավանոյումի (անգլ.՝ Awanoyumi), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 31-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,582006 ա. մ., առավելագույնը մոտենում է 2,1334 ա. մ. հեռավորության վրա և հեռանում 3,0306 ա. մ.։ Արեգակի շուրջ մեկ ամբողջական պտույտ է կատարում 1515,42 երկրային օրվա ընթացքում, իր ուղեծրով շարժվելով միջինում 0,237557 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9967) Ավանոյումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերվոմայսկի շրջան (Խարկովի մարզ)

Անվան այլ կիրառումների համար տե՛ս՝ Պերվոմայսկի շրջան (այլ կիրառումներ)Պերվոմայսկի շրջան (ուկրաիներեն՝ Первомайський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Պերվոմայսկի։


== Աշխարհագրություն ==
Շրջանի տարածքի մակերեսը կազմում է 1225,3 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 16503 մարդ։ Բնակչության խտությունը կազմում էր 13,47 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կրթությունը Վրաստանում

Կրթությունը Վրաստանում իրականացնում է Վրաստանի Կրթության և գիտության նախարարությունը։


== Դպրոց ==
Վրաստանում դպրոց հաճախում են վեց տարեկանից։ Դպրոցական ուսումը կազմված է երեք մակարդակից՝ տարրական դպրոց (6 տարի), հիմնական դպրոց (3 տարի) և միջնակարգ դպրոց (3 տարի)։ Երկրորդ փուլն ավարտելիս աշակերտները ստանում են հիմնական կրթության վկայական, իսկ ուսման վերջում՝ լրիվ միջնակարգ կրթության ավարտական ատեստատ։ Գնահատման համար ընդունված է 12-բալանոց համակարգ։
Դասավանդվող պարտադիր առարկաներն են՝ վրացերենը, վրաց գրականությունը, մաթեմատիկան, աշխարհագրությունը, պատմությունը, քիմիան, ֆիզիկան, կենսաբանությունը և որևէ օտար լեզու (հիմնականում՝ անգլերեն)։
Դպրոցները ղեկավարում են հոգաբարձուների խորհուրդները, ովքեր ընտրում են դպրոցների տնօրեններին՝ Կրթության և գիտության նախարարության ներկայացմամբ։


=== Միջնակարգ հատուկ կրթություն ===
Աշակերտները, ովքեր 9-րդ դասարանը ավարտելիս ստանում են հիմնական կրթության վկայական, կարող են ուսումը շարունակել հատուկ մասնագիտական ուսումնական հաստատություններում։ Մասնագիտական կրթությունը ևս բաղկացած է երեք մակարդակներից։ Ուսման ավարտին միջին մասնագիտական կրթության դիպլոմի հետ տրվում է նաև մասնագիտական/տեխնիկական միջնակարգ դպրոցի կամ մասնագիտացված միջնակարգ դպրոցի լրիվ կրթության վկայական։


== Բարձրագույն կրթություն ==
Վրաստանի բարձրագույն ուսումնական հաստատություններում կրթությունը վճարովի է։ Բուհ ընդունվելու համար պահանջվում է հանձնել «միասնական ազգային քննություն»։ Վերջինս բաղկացած է հետևյալ չորս առարկաններից՝ տրամաբանական հմտություններ, վրացերեն լեզու և գրականություն, օտար լեզու և մեկ քննություն ըստ ընտրության։
Գոյություն ունի բարձրագույն կրթության 4 աստիճան.

Դիպլոմավորված մասնագետ (առաջին աստիճանի բակալավր), ուսումը՝ ներառում է բակալավրիատը և մագիստրատուրան
Դոկտորանտուրա, ընդունվում են դիպլոմավորված մասնագետները կամ մագիստրոսները, ուսուցումը տևում էԲուհերում կիրառվում է գնահատականի 100% (բալային) և տառային համակարգ (A-ից մինչև F)։


== Արտաքին հղումներ ==
Система образования ГрузииArchived 2013-07-19 at the Wayback Machine.// Կրթության և գիտության ոլորտում վերահսկողության դաշնային ծառայություն


== Ծանոթագրություններ ==
Օլիմպիա (Վաշինգտոն)

Օլիմպիա (անգլ.՝ Olympia), քաղաք ԱՄՆ-ի հյուսիսարևմտյան մասում, Վաշինգտոն նահանգում։ Օլիմպիան Վաշինգտոնի նահանգակենտրոնն է։ 2000 թ-ի տվյալներով քաղաքի բնակչությունը կազմում է 42 514 մարդ։ Հիմնադրվել է 1859 թ-ի հունվարի 28-ին։ Քաղաքից արևմուտք գտնվում է Օլիմպիկ թերակղզին, որտեղ գտնվում է Օլիմպիկ ազգային պարկը։


== Կլիմա ==


== Քույր քաղաքներ ==
 Կատո (ճապ.՝ 加東郡), Ճապոնիա


== Ծանոթագրություններ ==


== Արտաքին հղումներ ==

Օլիմպիայի պաշտոնական կայք էջը
Մազանովկա

Մազանովկա (ուկրաիներեն՝ Мазанівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Մազանովկա գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հասան-Ավդալ

Հասան-Ավդալ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 23-24 կմ հյուսիս֊արևելք։


== Բնակչություն ==
XX դարի սկզբին ուներ 7 տուն հայ և 15 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սայանզաս

Սայանզաս (ռուս.՝ Саянзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի ձախ ափին՝ 51 կմ հեռավորության վրա։ Գետի երկարությունը 55 կմ է, ավազանի տարածքը 407 կմ2։


== Վտակներ ==
1 կմ՝ Լոմովայա
6 կմ՝ Կեդրովկա
26 կմ՝ Տալանովկա


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միլենա Սլավովա

Միլենա Սլավովա (բուլղար․՝ Милена Славова, հայտնի է նաև Միլենա բեմական անվամբ, փետրվարի 24, 1966(1966-02-24), Սոֆիա, Բուլղարիա), բուլղարացի երգչուհի, փանկ ռոք երաժիշտ, «Ռևյու» ռոք խմբի հիմնադիրներից մեկը և իր հիմնադրած «Միլենա» խմբի լիդերը։


== Կենսագրություն ==
Միլենա Սլավովան ծնվել է 1966 թվականի փետրվարի 24-ին Բուլղարիայի Ժողովրդական Հանրապետության մայրաքաղաք Սոֆիայում (ներկայում՝ Բուլղարիայի Հանրապետություն)։
Միլենա Սլավովան՝ որպես պրովոկատոր ռոք երաժիշտ Բուլղարիայում հայտնի է դարձել 1984 թվականին Արգիրով եղբայրների աջակցության շնորհիվ։ 1986 թվականին Միլենա Սլավովայի, Վասիլ Գյուրովի, Վիլկո Անդրեևի ու Կիրիլ Մանչևի կողմից հիմնադրվել է «Միլենա» (հետագայում վերանվանվել է «Ревю») խումբը, որի հետ Միլենա Սլավովան 1989 թվականին թողարկել է «Милена+Ревю» ալբոմը։ 1986 թվականից մինչև 1990 թվականը Միլենա Սլավովան յոթ համերգ է տվել ԽՍՀՄ-ում, ինչպես նաև 1990 թվականին ելույթ է ունեցել Սան Ռեմոյի փառատոնում։ Հետագայում նա սկսել է մենակատարի կարիերա՝ 1991 թվականին թողարկելով «Ха-Ха», իսկ 1993 թվականին՝ «Скандалът» ալբոմները։
1993 թվականին Միլենա Սլավովան տեղափոխվել է Մեծ Բրիտանիա, որտեղ ապրել է վեց տարի և թողարկել «Sold» անգլիալեզու ալբոմը։ Միլենա Սլավովան դարձել է առաջին բուլղարացի երգչուհին, որը ելույթ է ունեցել Լոնդոնի հեղինակավոր Marquee Club ակումբում 1998 թվականին վերադառնալով Բուլղարիա՝ նա թողարկել է իր երգերի «The best +» հավաքածուն, որում ընդգրկվել են 14 երգերի վերամշակված տարբերակներ։
Միլենա Սլավովան մի որոշ ժամանակով կրկին միացել է «Ревю» խմբին, սակայն 2002 թվականին վերջնականապես դուրս է եկել խմբի կազմից՝ շարունակելով մենակատարի իր կարիերան։ Նա բնակվում է Սոֆիայում և Լոնդոնում։ 2009 թվականի նոյեմբերի 28-ին Միլենա Սլավովան համերգ է տվել «Ունիվերսիադա» համերգասրահում, որին հրավիրել է մասնակցելու Բուլղարիայի ամենահայտնի ռոք երաժիշտներին ու ռոք խմբերին։ Այդ համերգը դարձել է տարվա ամենամեծամասշտաբ երաժշտական իրադարձությունը Բուլղարիայում. դրա ընթացքում հնչել են նաև երգերի ակուստիկ տարբերակներ։
2002 թվականից Միլենա Սլավովան բուլղարական БНТ 2 հեռուստաալիքով վարում է «Ռոք Միլենայի հետ» հաղորդումը, որի ընթացքում հասարակությանն է ներկայացնում երիտասարդական ռոք խմբեր։
Միլենա Սլավովան ամուսնացած է եղել մի քանի անգամ։ Նա ունի դուստր, որ ծնվել է 2008 թվականին. նրա հայրը անգլիացի է, ում անունը Թոնի է։ Միլենա Սլավովայի խոստովանությամբ՝ ինքն ունի առնվազն 56 մասնագիտություններ ու կոչումներ։


== Սկավառակագրություն ==
МИЛЕНА + РЕВЮ (1989)
Ха-ха (1991)
Скандалът (1993)
Дъ best + (1999)
Sold (1994)
10 (2002)
13 (2015)


== Ծանոթագրություններ ==
Ալեքս Ֆիլդինգ

Ալեքս Ֆիլդինգ (անգլ.՝ Alex Fielding, , Սանտա Կլարա), ամերիկացի ինժեներ և մենեջեր։ Ռիփքորդ ռոբոտաշինական ընկերության գործադիր տնօրենն է։ 


== Կենսագրություն ==
Ալեքս Ֆիլդինգը իր կարիերան սկսել է որպես ինժեներ Cisco և Էփլ ընկերություններում։ Էփլից հեռանալուց կարճ ժամանակ անց նա աշխատել է Exodus Communications-ում, Էլեն Հանքոքի համար։ Exodus-ի գործադիր տնօրենը Էփլի նախկին գլխավոր տեխնիկական տնօրենն էր։ Նա համահիմնադրել է Wheels of Zeus-ը` Էփլի համահիմնադիր Սթիվ Վոզնյակի հետ 2001 թվականին։ Այն վաճառվել է Զոնթրակին 2006 թվականին։ 
2004 թվականին Ալեքս Ֆիլդինգը դարձել է ծածկագրման արտադրող Ռիփքորդ Նեթուորքս ընկերության գործադիր տնօրենը Էփլի նախկին գործադիր տնօրեն Ջիլ Ամելիոյի, գլխավոր տեխնիկական տնօրեն Հանքոքի և Վոզնյակի հետ։ Ընկերությունը գոյություն ուներ մոտավորապես մինչև 2009 թվականը, երբ այն ակտիվ հրատարակում էր չբացահայտված գործարք։ 
Ռիփքորդը հայտարարել է 9.5 միլիոն դոլար ֆինանսավորման մասին Kleiner Perkins Caufield & Byers-ի, Lux Capital-ի, Legend Star-ի և Վոզնյակի կողմից 2017 թվականի մարտին։ Ռիփքորդն օգտագործում է տեսողության ուղղորդված ռոբոտաշինություն, արդյունաբերական ավտոմատացում և առաջադեմ սենսորներ` թղթային գրառումները թվայնացնելու համար։ Թվայնացնելուց հետո Ռիփքորդը տրամադրում է մի ծրագիր` որպես ծառայության ձայնագրման ծառայություն, որը կոչվում է Ռիփքորդ Քանոփի։ 2020 թվականի փետրվարին Ռիփքորդը հայտարարել է, որ այն ընդհանուր հավաքելէ 120 միլիոն դոլար վենչուրային ֆինանսավորումում CDK-ից, Google Ventures-ց, Kleiner Perkins-ից, Icon Ventures-ից, Lux-ից, Baidu-ից, SVB Capital-ից, Legend Star-ից և Singularity-ից։ 
Նա տեխնոլոգիական գլխավոր քարտուղար էր Power Assure-ում և այնուհետև` փոխնախագահ Vigilent-ում։
Նա նաև ISKME, CodeWarrior Foundation և California Women Empowering Women, CAWEW, a 501c3 ոչ առևտրային կազմակերպությունների խորհրդի անդամ է։ Ալեքս Ֆիլդինգը TEDMED և TED WED-ի խորհրդատուն է, ՅՈՒՆԻՍԵՖ-ի դոնոր։ Մենսայի և SVASE-ի նախկին անդամ է։ Նա եղել է մի քանի արտոնագրերի ներդրող, ներառյալ` վաղ աշխատանքը միջարբանյակային երթուղում։ Նա Ստանդարտների և Տեխնոլոգիայի Ազգային Ինստիտուտի աշխատող երկու խմբերի ներդրող անդամ է։


== Ծանոթագրություններ ==


== Աղբյուրներ ==
iWoz: From Computer Geek to Culture Icon: How I Invented the Personal Computer, Co-Founded Apple, and Had Fun Doing It - Listed In Thank Yous
Mitnick, Kevin; Simon, William L. (October 2003). The Art of Deception: Controlling the Human Element of Security. Wiley Books. 978-0-7645-4280-0. Listed In Thank Yous
Mitnick, Kevin; Simon, William L. (December 27, 2005). The Art of Intrusion: The Real Stories Behind the Exploits of Hackers, Intruders & Deceivers. Wiley Books. 978-0-7645-6959-3. Listed in Thank Yous.
Simon, William L. (April 14, 2006). iCon Steve Jobs: The Greatest Second Act in the History of Business. Wiley Books. 0471787841 - Quoted in emails from Steve Jobs.
Lopez, Thomas Michael  (May 28, 2018).  "If I Were Rich, I Would Travel Everywhere With A Mariachi Band": A Savage Voyage Through Silicon Valley And The Information Age -The Anonymityville Horror-.  LockKnox Publications / Amazon Books 978-1718067271. Supporting Character, known as Field of Dreams.
Արևմտյան ռազմաճակատ (Երկրորդ համաշխարհային պատերազմ)

Երկրորդ համաշխարհային պատերազմի արմտյան ռազմաճակատ, 1939-1945 թվականների Երկրորդ համաշխարհային պատերազմի ռազմական թատերաբեմ արևմտյան Եվրոպայում։
Արևմտյան ճակատը նշանավորվել է լայնածավալ մարտական գործողությունների երկու փուլով․ առաջին փուլի ռազմական գործողությունները ծավալվեցին պատմական Նիդեռլանդների տարածքում և Ֆրանսիայի հյուսիսային կեսում՝ 1940 թվականի մայիսին և հունիսին, որի ընթացքում տեղի ունեցավ Լյուքսեմբուրգի, Նիդեռլանդների, Բելգիայի և Ֆրանսիայի կապիտուլյացիան, այնուհետև շարունակվեց Գերմանիայի և Բրիտանիայի միջև օդային պատերազմով, որն էլ հանգուցալուծվեց Բրիտնիայի ճակատամարտով, երկրորդ փուլի մեկնարկը դրվեց 1944 թվականի հունիսի 6-ին՝ օկուպացված Հյուսիս-արևմտյան Ֆրանսիա դաշնակցային զորքերի ափհանումներով։ Հակաֆաշիստական ռազմական միջամտությունները Հարավային Եվրոպայում և այլուր հիմնականում դիտվում են որպես առանձին թատերաբեմեր։ 
1944 թվականի հուլիսի սկզբին այստեղ գործում Էր Գերմանիայի և նրա դաշնակիցների 235 դիվիզիա, իսկ Արևմուտքում՝ միայն 65 դիվիզիա։ Օգտվելով ուժերի ն միջոցների հսկայական գերազանցությունից՝ դաշնակից զորքերը 1944-1945 թվականներին անցկացրին մի շարք հաջող գործողություններ և 1945 թվականի մայիսի սկզբին դուրս եկան Էլբա և Ավստրիայի ու Չեխոսլովակիայի արևմտյան շրջանները, որտեղ հանդիպեցին խորհրադային զորքերին։ Ավարտվեց նաև Իտալիայի ազատագրումը։
Կելվինի սանդղակ

Կելվին (նշանակումը՝ Կ), թերմոդինամիկական ջերմաստիճանային սանդղակ, որի հաշվարկման սկիզբ է ընդունված բացարձակ զրո ջերմաստիճանը։ Առաջարկվել է 1848 թվականին։ Միավորն իր անունն ստացել է անգլիացի ֆիզիկոս Ուիլյամ Թոմսոնի պատվին։
Մեկ կելվինը հավասար է ջրի եռակի կետի թերմոդինամիկ ջերմաստիճանի 1/273, 16-ին։ Կելվինի սանդղակի սկիզբը (0 Կ) համընկնում է բացարձակ զրոյի հետ։ Ցելսիուսի աստիճանի է վերահաշվարկվում հետևյալ բանաձևով․

°С = Կ−273,15 (ջրի եռակի կետի ջերմաստիճանն է` 0,008 °C)։
Արևելյան Առաջնային Պոմերանիա (շրջան)

Արևելյան Առաջնային Պոմերանիա  (գերմ.՝ Landkreis Ostvorpommern), շրջան է Գերմանիայում։ Շրջանի կենտրոնն է Անկլամ քաղաքը։ Զբաղեցնում է 1.91 կմ2։ Բնակչությունը 109 816 մարդ է։ Բնակչության խտությունը 57 մարդ/կմ2։
Շրջանի պաշտոնական կոդը 13 0 59 է։ Շրջանում 96 համայնք կա։


== Ծանոթագրություններ ==
Արվանդկենար բախշ

Արվանդկենար բախշ (պարսկերեն՝ بخش اروندکنار), բախշ (շրջան) Իրանի Խուզեստան նահանգի Աբադանի շահրեստանում։ 2006 թվականի մարդահամարի տվյալներով նրա բնակչությունը կազմում էր 25 010 մարդ՝ 4930 ընտանիք։ Բախշն ունի մեկ քաղաք՝ Արվանդկենար։ Բախշը ունի երեք գյուղական շրջան (դեհեստան)՝ Մինուբար, Նասար և Նոաբադ։


== Ծանոթագրություններ ==
Նեյտրոնոգրաֆիա

Նեյտրոնոգրաֆիա (< նեյտրոն և ․․․ գրաֆիա), նեյտրոնների փնջի ցրման միջոցով մոլեկուլների, բյուրեղների և հեղուկների կառուցվածքի ուսումնասիրման մեթոդ։ Այս բնագավառում առաջին աշխատանքները կատարել է Էնրիկո Ֆերմին (1946-1948)։ Նեյտրոնոգրաֆիայի փորձերն իրականացվում են միջուկային ռեակտորներում ստացված ջերմային նեյտրոնների փնջերով, որոնց դը բրոյլյան ալիքի երկարությունը համեմատական է մոլեկուլներում միջատոմային հեռավորություններին։ Դա հնարավոր է դարձնում նեյտրոնների դիֆրակցիան բյուրեղներում՝ երևույթ, որն ընկած է կառուցվածքային նեյտրոնոգրաֆիայի հիմքում։ Ի տարբերություն ռենտգենյան ճառագայթների և էլեկտրոնների, նեյտրոնները ցրվում են ատոմների միջուկներից, հետևաբար նեյտրոնների դիֆրակցիան տեղեկություններ է տալիս հետազոտվող նմուշի ոչ թե էլեկտրոնային, այլ միջուկային, այսինքն՝ ատոմամոլեկուլային կառուցվածքի մասին։ Միևնույն էներգիայի նեյտրոնների ցրման անկյունային բաշխվածության պատկերը կոչվում է նմուշի նեյտրոնոգրամ։ Նեյտրոնի մագնիսական մոմենտի առկայությունը, որը կարող է փոխազդել բյուրեղի ատոմների մագնիսական մոմենտների հետ, թույլ է աալիս իրականացնել նեյտրոնների մագնիսական դիֆրակցիան մագնիսակարգավորված բյուրեղներում․ այդ երևույթն ընկած է մագնիսական նեյտրոնոգրաֆիայի հիմքում։ Նեյտրոնոգրաֆիայի մեթոդը թույլ է տալիս ուսումնասիրել նյութի կառուցվածքին վերաբերող բազմազան հարցեր (օրինակ, կենսապոլիմերների, ամորֆ նյութերի կազմությունը, հատուկ համաձուլվածքների միկրոկառուցվածքը, նյութի ֆազային անցումները և այլն)։
Թուզչի (Էրզրումի գավառ)

Թուզչի, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 6 կմ հարավ-արևմուտք։


== Աշխարհագրություն ==
Տարածքը սարահարթային էր։


== Բնակչություն ==
1880-ականներին ուներ 180 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարայա Գնիլիցա

Ստարայա Գնիլիցա (ուկրաիներեն՝ Стара Гнилиця), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1732 թվականին։
2001 թվականի տվյալներով Ստարայա Գնիլիցա գյուղում բնակվում էր 799 մարդ։ Բնակավայրը զբաղեցնում է 4,63 կմ² տարածք։ Բնակչության խտությունը կազմում էր 172,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարխոմովկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ՊարխոմովկաՊարխոմովկա (ուկրաիներեն՝ Пархомівка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Պարխոմովկա գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)